4 หุ้นเด่นเก็งรับผลบวกจากการปรับขึ้นอัตราดอกเบี้ยของเฟด
บล.กรุงศรีแนะนะ 4 หุ้นเด่นเก็งรับผลดีจากการปรับขึ้นอัตราดอกเบี้ยของเฟด ได้แก่ AOT,MINT,CENTEL,ERW
17 ก.ย. 2558

บล.กรุงศรี จำกัด (มหาชน) ระบุในบทวิเคราะห์(17 ก.ย.) ว่า สำหรับแนวโน้มตลาดหุ้นวันนี้น่าจะปรับขึ้นต่อเพื่อทดสอบระดับ 1,400 จุด อีกครั้ง และระหว่างวันผันผวนตามตลาดหุ้นภูมิภาค หลังอัตราเงินเฟ้อสหรัฐเดือนส.ค อยู่ที่ระดับ 1.8% เท่ากับเดือนที่ผ่านมา อย่างไรก็ตามยังต่ำเป้าหมายของเฟด ส่งผลให้การปรับขึ้นดอกเบี้ยของเฟดน่าจะชะลอออกไปอีกในเดือนธ.ค หรือต้นปีหน้าแทน
ประเด็นการปรับขึ้นดอกเบี้ยครั้งแรกในรอบ 9 ปี จะเป็นประเด็นรองทันที เพราะหากเฟดปรับขึ้นดอกเบี้ยแล้วจะมีการปรับขึ้นต่อเนื่องอีกหลายครั้งในรอบปี ดังนั้นการปรับขึ้นดอกเบี้ยของสหรัฐจะยังกดดันตลาดหุ้นไทยและภูมิภาคต่อเนื่องหุ้นที่คาดว่าจะได้รับผลบวกจากการปรับขึ้นอัตราดอกเบี้ยของเฟดได้แก่
หุ้นที่เกี่ยวข้องกับกลุ่มท่องเที่ยวประกอบด้วย บริษัท ท่าอากาศยานไทย จำกัด (มหาชน) หรือ AOT,  บริษัท ดิ เอราวัณ กรุ๊ป จำกัด (มหาชน)หรือ ERW, บริษัท โรงแรมเซ็นทรัลพลาซา จำกัด (มหาชน)หรือ CENTEL,บริษัท ไมเนอร์ อินเตอร์เนชั่นแนล จำกัด (มหาชน)หรือ MINT